-Jó reggelt, napsugaram! -Jó reggelt, Jen!
-Ébren vagy? -Most már igen.
BEÉRKEZŐ VIDEÓÜZENET
Szia!
Na, mi lesz a mai szerkó?
Kettő között vacillálok. Jöhet?
Ez nem dobogtatta meg a szívemet.
Oké. Akkor itt egy örökzöld összeállítás.
Ezt egyszer még kölcsönkérem. Nagyon cuki.
-Tényleg? -Tutira. Oké, most én jövök.
Három szó. Me-se-szép.
-Köszi, Jen. -Akkor majd tali. Tudod, hol.
Mint mindig.
Nem értelek, apu. Ha nem tetszik,
minek olvasod minden nap?
Azért, mert riporter vagyok, Taylor. És kíváncsi.
És nem árt rajta tartanom a szememet a konkurencián.
A Daily Examiner a New York Times vetélytársa?
-Tudom, hogy hihetetlen, pedig igaz. -Én úgy olvasom, mint a szentírást.
Ropogósra sütötted, Gilda, ahogy szeretem?
-Ropog, mint az őszi falevél. -Nagyszerű! Köszönöm.
Ideadod a bacont?
Kapcsold ki a fényszórót, mielőtt én kapcsolom ki!
Nem tudnátok megbékélni, amíg odavagyok?
Én megpróbálhatom, de ő képtelen rá.
Csak hogy tudd, képes lennék rá, ha akarnám.
-Lex! Lehozták a cikkedet az újságban. -Micsoda?
Pfuj, de nyálas az a fénykép!
"TANÁRI SZAKSZERVEZET" írta: ALEXANDRA GOLD
Ez hihetetlen!
A múlt héten küldtem be az Ifjú Újságírók rovatához,
-és most megjelentették. -Kiválasztottak téged. Ez nagyszerű!
Ahogy mondod, drágám. Még a fotód is itt van.
Taylor digitális kémkamerájával csináltam a sarok mögül.
-Miről szól a cikked, Lex? -Te lenyúltad a kamerámat?
Csak egy történet Miss Dawson és Mr. Walker barátságáról.
A Millingtonban tanítanak.
Szóval az emberi kapcsolatról szól.
Igen, csakis az emberi kapcsolatról.
Pletyka!
Halló? Igen, máris indul.
-Ha hazaértem, megünnepeljük. -Jól van.
Majd menjünk vásárolni! Csak mi ketten.
Jól hangzik. De most mennem kell.
Anyu, nem viszed magaddal Lexyt?
Mindnyájatokat szívesen magammal vinném.
De most már tényleg indulok.
Remélem, minden rendben lesz, amíg nem vagyok itthon.
Mint mindig.
Sok sikert az úthoz!
-Sziasztok, lányok! -Szia, anyu! Szeretlek!
Jók legyetek a suliban!
Király!
Igen.
Na ne!
Szia, Lexy!
-Szia, Lexy! -Szia!
Mizu?
Gratulálok, Lexy! Ez annyira izgi! A Daily Examiner!
Mr. Walker és Miss Dawson? Na ne!
-Ki gondolta volna? -Micsoda botrány!
-Ász vagy, Lexy. -Kösz, csajok.
Szia!
-Szia, Lex! -Szia!
Te jó ég! Ott van Mr. Walker.
Nem értem, mit eszik rajta Miss Dawson.
És a zöld kabátja is tökre ocsmány.
Üdv, Mr. Walker!
Lexy!
Szia! Hamarosan átküldöm e-mailben, Jack.
Köszönöm.
Mr. Walker!
Ez itt Miss Stern, az irányításmániás iskolatitkár.
Válthatnánk pár szót?
Természetesen, Miss Stern.
Órán találkozunk, gyerekek.
Ütős cikket írtál.
Szóval olvastad?
Aha. Még Hedda Hoppernél is jobb vagy.
Hedda kicsodánál?
És még te nevezed magad írónak? Igazán tudhatnád.
Ő volt a világ leghíresebb pletykaújságírója.
Pletyka? Még mit nem!
Tanácsokat adok az iskolaújságban.
A cikkem pedig az emberi kapcsolatokról szól.
Aha. Na persze.
Áruld el, mi a titkod?
Ha elmondanám, nem lenne titok. Ugye, Gabe?
Hogy sikerült lekapnod Mr. Walkert?
Még az évkönyves fotózástól is ódzkodik.
Ismered a mondást. "A jó riporter mindig nyitva tartja a szemét."
-Szia, Gabe! -Szia, Jennifer!
Szervusz, Gabe!
Szóval, izgatott vagy a Daily Examineres cikked miatt?
-Mindenki erről beszél. -Hát, Jack Downey leszólta.
Még szép. Mert nagyon irigy.
-Gondolod? -Miért ne lenne?
Lőttél egy állati képet a tanárodról,
aztán írtál egy ütős cikket a titkos viszonyáról,
amit lehoztak New York egyik legnépszerűbb újságában.
Gondolj bele! Az iskolaújság szerkesztőjét
felülmúlja az egyik saját beosztottja.
-Megeszi az irigység. -Teljesen igazad van, Jen. Köszi.
-Erre vannak a barátok. -Milyen igaz!
Szerinted Miss Dawson látta már a képet?
Nem tudom. Nehéz megmondani.
Kérhetnék egy kis figyelmet?
Hahó!
Mint tudjátok, pályaválasztási hetet tartunk, és nagyon hálás vagyok érte,
hogy ilyen sok sikeres szülő vesz részt a programban.
Szeretném, ha nagyon figyelmesen hallgatnátok őket.
Az első előadónk
veteránnak számít a szakmában. Tizenkét éve a CIA munkatársa,
ebből tíz évet dolgozott titkos ügynökként.
Gyerekek, nagy tapsot kérek
Mrs. Sommerville-nek.
Köszönöm, Miss Dawson.
A CIA ügynökök élete
nagyon izgalmas.
Bejárhatjuk az egész világot, különféle kultúrákkal ismerkedhetünk meg,
és sok érdekes emberrel találkozhatunk. Ugyanakkor...
Elég magányos az életem. Mindig egy üres hotelszoba vár rám,
és olcsó éttermekben vacsorázok késő este.
Aztán egy idő után már a macskám is hiányzik.
A MILLINGTONI HARSONA SZERKESZTŐSÉGE
Én is írhatok egyet.
Jack, megnéznéd ezeket a mintákat?
Mindjárt leolvad az agyam. Nem mehetnénk már haza?
Mihez is kezdenének a diákok nélkülem? Ezt hallgasd!
"Kedves Lexy! Összevesztem a barinőmmel.
"Már kibékültünk, de még mindig fáj, amit a fejemhez vágott.
"Mitévő legyek? Aláírás, Szomi Vagyok."
Ez tényleg szomi. Mit tanácsol, dr. Gold?
Szerintem legyen őszinte, és mondja el, amit érez!
-A helyében én elmondanám neked. -Én is neked.
Ezután pedig az őszinteségéért
jutalmazza meg magát egy cuki táskával!
Kiváló tanács.
Seperc alatt jobban érzi majd magát.
Tuti bizti.
Jól van, skacok, kezdjük a heti gyűlést!
Az első napirendi pont,
mint azt már bizonyára tudjátok,
hogy a Daily Examiner abban a megtiszteltetésben részesítette
Lexy Goldot, hogy megjelentették a cikkjét és a fotóját,
amit az Ifjú Újságírók rovathoz beküldött.
Nagy tapsot neki!
-Ügyes vagy. -Gratula!
Most pedig a szerkesztőd, Jack Downey szeretne szólni pár szót.
Tényleg?
Hát persze.
Köszönöm, Mr. Goldblum.
Mindannyiunk nevében mondhatom, hogy büszkék vagyunk,
amikor az egyik társunk megjelenik egy népszerűbb újságban.
Főleg, ha olyan kollégáról van szó, aki a könnyebb témákkal foglalkozik.
Gratulálunk, Lexy!
Ma még a Daily Examiner, holnap pedig már a Post.
Igen! Gratulálunk!
-Nagy vagy! -Kösz, Jen.
Ha be akarsz kerülni a következő számba, akkor kéne a cikked.
-Ez a sztori már elavult. -Tudod, mit, Jack?
Hálával tartozom neked.
Azért küldtem be a sztorit a Daily Examinernek,
mert te nem voltál hajlandó lehozni.
Megijesztettél, Gertrude.
Beszélnünk kell.
Nincs miről beszélnünk.
Én ezt nem értem.
Ne ilyen hangosan!
Én nem...
Én soha nem akartam ártani neked.
Valóban? Akkor mit akartál?
Mi változott? Hiszen annyit tervezgettünk!
Orlando! Én szeretlek.
Én viszont nem szeretlek.
Ez változott. Fel tudod fogni?
Azt hiszem, kénytelen leszek.
Már sajnálom, hogy megismertelek.
De ha azt hiszed, hogy kerülgetni foglak,
akkor nagyon is tévedsz.
Egyikünknek el kell mennie,
és biztosíthatlak, hogy nem én leszek az.
-Üdv, Miss Dawson! -Szia, Lexy!
Szia! Ideje lefeküdni.
Jó, csak még válaszolok pár kérdésre.
Kár, hogy egy nap csak 24 órából áll.
Sajnálom, hogy kihagytam a vacsit.
Elhúzódott a sajtókonferencia.
A polgármester növelni akarja az iskolák támogatását,
és maradjunk annyiban, hogy a törvényhozók nem nagyon örültek az ötletnek.
Semmi baj, apu. Biztosan nagyon fontos ügy.
De nem annyira, mint te. Na, irány az ágy!
-És milyen volt a te napod? -Elment.
Olvastam a cikkedet.
Szép munka. Ügyesen megírtad.
Jó a témaválasztás is.
Úgy is mondhatnám, hogy igazán üdítő ilyen cikket olvasni.
-Tényleg? -Naná!
Apu, te írtál már olyat, ami...
Ami elindított egy lavinát?
Hát persze. Ez az újságírás lényege. Egyszer majd te is megérted.
És ez szép munka, Lex. Büszke lehetsz rá.
Az vagyok. Nagyon is. Csak hát...
Csak már szeretnék komolyabb témákról írni. Mint te.
Senki nem úgy kezdi a szakmát.
Azért meg kell dolgozni. Én is megdolgoztam érte.
Hogyan?
Lássuk csak! Apróhirdetésekkel foglalkoztam a Mercury Hírmondónál,
amikor valami szemet szúrt nekem.
Nyomozgattam egy kicsit, és kiderítettem,
hogy egy közeli gyorsétterem alatt veszélyes hulladékot ástak el.
Leadtam a sztorit a szerkesztőnek, és a Hírmondó címlapjára kerültem.
Így lettem belsős újságíró.
Körülvesznek minket a sztorik, Lex.
Csak járj nyitott szemmel,
és ha van egy megérzésed, akkor nyomozz utána!
-Szerintem az menni fog. -Tudom, hogy képes vagy rá.
El se tudod képzelni, mennyi mindent érhetsz el
kemény munkával, képzelőerővel és egy kis szerencsével.
-Jó éjszakát! -Szép álmokat, apu!
Szép álmokat, édesem!
Itt vagyunk a gépjárműnél.
Mint láthatják mögöttem, egy világos színű szedánról van szó.
Ha bárki látta, hogy mi történt...
-Üdv! Hogy van? -Megvagyok. Köszi.
"A TANÁRNAK NYOMA VESZETT"
Lexy, kicsim! Ébredj!
Mennyi az idő, apu?
El kell mondanom valamit, és nem lesz könnyű megemészteni.
Most hívtak a szerkesztőségtől,
és úgy tűnik, hogy a tanárodnak, Mr. Walkernek...
Nyoma veszett.
Micsoda? Mi történt?
Még nem sokat tudunk,
de ma reggel a folyóban találták a kocsiját.
Te jó ég! És mi van Mr. Walkerrel?
Még nem került elő.
Rengeteg a találgatás, de nem túl rózsás a helyzet.
Figyelj, kicsim! Nehéz nap lesz neked ez a mai. Öltözz fel,
és elkísérlek az iskolába.
Ezt nem tudom elhinni.
Jen! Ébredj már, Jen!
Mr. Walkernek nyoma veszett.
Hogy mi van?
Mr. Walker különös eltűnésének a híre
gyorsabban terjedt, mint a plázás kiárusításé.
Csak annyit tudok, hogy ha megmártózott a mérgezett folyóban,
akkor nem ártana neki egy alapos hámlasztókúra, tetőtől talpig.
Még a halak is messzire elkerülik azt a folyót.
Atyaég, mennyi kamera!
Remélem, csini vagyok.
Az egyetlen jó dolog a gyászban a fekete szín.
Tutira. Bárki is találta ki ezt a szokást, előrelátó volt.
Hihetetlen, milyen hűhót csapnak Mr. Walker miatt.
Mindig is ennyire népszerű volt?
Miss Stern ruhájáért odaadnám a fél karomat.
Nem furcsa, hogy pont aznap tűnt el, amikor megjelent a cikkem?
Igen. Nagyon gáz.
Gáz? Sokkal inkább furcsa.
Jól van, Lexy, mit tudsz Mr. Walkerről?
-Mi van? -Ugyan már!
Tudom, hogy te mindent tudsz róla. Ki vele, hol van?
Fogalmam sincs, Gabe, de már kezdek nagyon pipa lenni rád.
Mint tudjátok, egy kisebb zűr támadt az iskolánkban.
Mr. Walk...
Mr. Walker...
Mindezek ellenére az órák zavartalanul folytatódnak.
Most következzen a következő vendégelőadónk!
Egy kisvállalkozás tulajdonosa,
aki díjnyertes preparátor is egy személyben.
Üdvözöljétek Mr. Greenblattet!
Szegény Miss Dawson! Eltűnt a szerelme,
aki ráadásul pont tegnap tette őt lapátra.
Biztos ki van készülve. A Páva Gyógyfürdő
mélyszöveti masszázsa csodákat művelne vele.
Ha van rá lehetőség,
tegyétek a halat nedves törölközőbe!
-Azután pedig... -Elnézést, Miss Dawson.
Itt van Lexy Gold?
Én?
-Alexandra Gold? -Bajban vagyok?
Dehogy. Csak szeretnénk feltenni néhány kérdést.
Én Potter nyomozó vagyok. Foglalj helyet!
Tudja igazolni, hogy maga tényleg nyomozó?
Ha jól tudom,
te vagy az iskolaújság pletykarovatának szerkesztője, ugye?
Sokkal inkább tanácsadó rovat.
Ezenfelül meglehetősen tájékozott vagy Mr. Walker
és Miss Dawson kapcsolatát illetően is. Jól mondom?
Mielőtt folytatnánk, szeretnék gratulálni
a tegnapi Daily Examinerben megjelent cikkedhez.
-Lenyűgöző volt. -Olvasta?
Igen. A kép is nagyszerű volt. Te készítetted?
Igen, én. Köszönöm.
Igazából a cikkem megjelenéséig egyedül én tudtam
Mr. Walker és Miss Dawson szerelméről.
Elmondtam a legjobb barinőmnek, Jennifernek.
De aztán tegnap...
-Mi történt tegnap? -Hát, szakítottak.
Vagyis Mr. Walker szakított a tanárnővel, aki nagyon zaklatott lett emiatt.
-Ennek szemtanúja is voltál? -Igen, veszekedtek, és Miss Dawson mondta,
hogy egyikőjüknek el kell mennie a suliból,
és hogy biztos nem ő lesz az.
Miss Dawson talán többet tud mondani.
Ha lesz még kérdésem, majd felkereslek.
Potter nyomozó,
mondták már magának, hogy sokkal jobban festene a bajsza nélkül?
Nem.
Szerintem vegye fontolóra!
Akkor ennyi volna, Miss Gold. Köszönöm az idejét.
Örülök, hogy segíthettem.
Miss Dawson! Potter nyomozó vagyok.
Foglaljon helyet!
Megtalálták már?
Még nem.
Ezúttal ki után kémkedsz?
Egy nyomozó beszélget Miss Dawsonnal.
Több forrásból is tudom,
hogy romantikus kapcsolatban álltak Mr. Walkerrel.
-Igaz ez? -Igen, igaz.
Mikor látta utoljára Mr. Walkert?
Tegnap délután.
Nem látszott dühösnek? Vagy zaklatottnak?
Teljesen rendben volt.
Igen? Csak mert az egyik diáktól úgy tudom,
hogy tegnap komoly vitája volt Mr. Walkerrel,
azután pedig megfenyegette, hogy el kell hagynia az iskolát.
Jól tudom?
Volna szíves velem jönni az őrsre, hogy alaposabban kikérdezhessem?
Előtte beszélnék az ügyvédemmel.
Jaj, ne! A nyomozó szerint Miss Dawsonnak köze lehet
Mr. Walker eltűnéséhez, és mindez az én hibám.
Ne bízd el magad!
Nélküled is ő lenne az első számú gyanúsított.
Csak annyi a bűne, hogy szereti Mr. Walkert.
És ez bizony bűn.
Miért kerülgeted a forró kását?
Megfenyegette Mr. Walkert. Hallottuk.
Csak azt mondta, hogy a suli nem elég nagy kettőjük számára.
Amúgy is túl kedves ahhoz, hogy megöljön valakit.
Sose hallottál még Lizzie Bordenről, a kedves gyilkosról?
Mindenki ismeri Zizi Borden történetét.
De akkor se hiszem, hogy a tanárnő ölte volna meg Mr. Walkert.
Akkor ki tehette?
Nem tudom. Amúgy biztos meghalt? A teste nem került elő.
Csak a kocsija, de Mr. Walker nem.
Akármi történhetett vele. Lehet, hogy fogságban tartják.
Jól van, Miss Marple, szerintem már épp eleget szaglásztál.
Akkor is a végére járok, Jack,
és a címlapra kerülök a sztorimmal.
Te semmit se tudsz Mr. Walkerről.
Egyedül én ismerem őt. Más soha nem is törődött vele.
Igazad lehet.
Fáj ezt kimondanom, Jack,
de szerintem együtt kellene kinyomoznunk az ügyet.
-Mégis miért? -Mert több szem többet lát.
És úgy érzem, hogy ha te segítesz, akkor tuti megoldjuk az ügyet.
Ezt komolyan mondod?
Ha valóban törődsz Mr. Walkerrel, akkor ideje, hogy bizonyítsd.
Vagy inkább hátradőlnél, és ülnél a babérjaidon?
Hogy képes egy ennyire önző ember ekkora bűntudatot kelteni bennem?
Ez a szupererőm.
Jó, de ígérd meg, hogy nem mondod el senkinek!
Ne parázz! Kinek mondanám el?
-Tudtam. -Mit?
-Hogy bejön neked. -Ugyan, Jen! Ez csak a munkáról szól.
Holnap felhívom, és megbeszéljük, hogy hol találkozzunk.
Megadta neked a számát? Cukcsi.
Mondd csak, Jen, mennyit tudsz Jackről?
Nem sokat. Engem nem érdekel, de téged érdekelhetne.
-Mert? -Kapj már a fejedhez! Bejössz neki.
Ezért bánik veled úgy, mint a használt ruhával.
-Hát, kösz. -Szerintem azért édes.
Magas és rejtélyes. Pont a te zsánered.
Kizárt, Jen. Nekem nincs zsánerem.
Szia, apu!
Szia, szívem! Milyen volt a suli?
Elment.
Hallottál valamit Mr. Walkerről?
A suliban semmit nem mondanak.
Úgy hallottam, még több búvárt küldenek le oda,
ahol a kocsiját találták,
de szerintem semmit nem fognak találni. Arrafelé erős az áramlat.
Ha te tudósítanád a sztorit, hol kezdenéd?
Egy jó riporter mindig azzal kezdi,
hogy információk után nyomoz az érintett múltjában.
Milyen információt keresnél?
Bármit, ami szokatlan.
Ha elég sok információt gyűjtesz,
-előbb-utóbb válaszokat is találsz. -Mintha nyomozó lennél.
A jó riporter olyan, mint a nyomozó. És nem csak a rendőrségre támaszkodik.
Hanem saját nyomozásba kezd.
-Értem. Persze, ez így logikus. -Na várjunk egy percet!
Tudom ám, mire megy ki a játék.
Mr. Walker eltűnése nem az emberi kapcsolatok rovatába illő téma.
Ez egy komoly ügy.
Vagyis nem szeretném, ha belebonyolódnál.
Ugyan apu! Csak kíváncsi vagyok.
Ne aggódj értem! Hakuna Matata!
NE GYERE BE - VESZÉLY - KÍVÜL TÁGASABB BELÉPNI TILOS - MAGÁNTERÜLET
-Ki kér bebocsátást? -Szerinted?
Ha bunkózol, akkor tűnés!
Bemehetnék, kérlek?
Mi kéne?
Semmi különös. Csak gondoltam, most, hogy anyu elment,
rád nézek, hogy mizu. Tudod, mert törődöm veled.
-Hülyének nézel? -Igazából...
Tetszik, ahogy átrendezted.
De mi ez a sok kacat?
Az nem kacat, hanem fontos holmi.
Ez is fontos?
Az egy lehallgatókészülék.
Vagyis kémcucc.
Hallgass bele! Tedd a füledbe!
Menő, mi? Ez a kedvencem. Csuklóra szerelhető adóvevő.
Jól jön, ha az ügynököknek tele a kezük.
Honnan szerzed ezeket a cuccokat?
-A sarki kémboltból. -Sose hallottam róla.
Anyu piláteszes edzőtermével szemben van.
ÉRDEKLŐDJÖN AZ ELADÓNÁL SZIGORÚAN TITKOS
Elképesztő ez az izé.
Ezt nézd!
Vagány. Honnan tudtad, hogy működik?
A bogaras húgomnak van otthon egy ugyanilyen.
Segíthetek?
Aha. Kémfelszerelést akarunk venni.
Akkor a legjobb helyre jöttetek. Gyertek! Mutatok valamit.
Visszapillantó szemüveg. Kircsi!
Ez meg mit jelentsen?
Csak erre jártam, és gondoltam, beugrom.
-És ő mit keres itt? -Kicsoda?
Ja, hogy ő?
Igen, rá gondoltam.
Meg tudom magyarázni...
Figyelj, Lexy! Csak idő kérdése,
és felbukkannak a legnagyobb riporterek, hogy tudósítsanak
Mr. Walker eltűnéséről. De nekem kell ez a sztori.
Még hogy neked? Ez az én sztorim.
Mi folyik itt? Ezek meg mit keresnek itt?
Igen, mit kerestek itt?
Azonnal elárulom, hogy miért fogtok nagyon imádni engem.
Készen álltok? Gabe Miss Dawsonnal szemben lakik.
Hát aztán?
Ha pár napig megfigyeljük a tanárnőt,
és semmi gyanús dolog nem történik,
akkor tisztázhatjuk a nevét.
Vagy épp azt bizonyítjuk, hogy köze van Mr. Walker eltűnéséhez.
Pontosan.
De király kamera!
DIGITÁLIS BIZTONSÁGI KAMERA
Érezzétek otthon magatokat!
Megkeresem az étlapot, aztán rendelhetünk ebédet.
Szóval így él a felső tízezer.
Mi a következő lépés, Lex?
Az a feladatunk, hogy kiszúrjunk minden gyanús tevékenységet és nyomot,
ami Mr. Walker hollétére utalhat.
Rendben.
Tök jó ez a sok felszerelés,
de semmi nem helyettesíti a látást, a hallást és a megérzést.
Így igaz. Szerintem osszuk szét a feladatokat!
Jó ötlet. Jenniferrel elmegyek Mr. Walker házához nyomokat keresni,
addig ti Gabe házából figyeljétek Miss Dawson házát!
-Megvan Mr. Walker címe? -Igen, Carrol Gardensben él.
Az Brooklynban van.
Brooklynban? Én bizony el nem caplatok addig!
Jennifer, egy jó kém kérdés nélkül végrehajtja a feladatot.
Hát aztán? Akkor nem vagyok jó kém. Talán túlélem.
Úgy tűnik, én megyek veled.
Ettől féltem.
-Most meg mit csinálsz? -Szerinted mit csinálok?
Hát kocsit hívok.
Megőrültél? Ma van a nagy meccs. Mindenhol áll a forgalom a dugók miatt.
Amúgy meg ha gazdagmobillal megyünk,
állati feltűnőek leszünk.
A metró az egyetlen járható út.
A fenébe! Miattad rossz számot hívtam.
Aha. Miattam hívtál rossz számot.
Még sose ültél metrón, ugye?
Ugyan, kérlek! Állandóan metrózok.
Akkor menjünk!
Lexy!
68. utcai metróállomás Hunter Egyetem
Gyere már, Jen!
Ez nagyon nem szokványos fotózás.
Jól van, menjünk!
Várj! Még be is kell állítanom a kamerát.
Jól van.
Oké.
Ez aztán a gyűjtemény!
Igen, egy egész élet munkája.
"Gabe születése"?
Még ezt is felvettétek?
Igen. Apám már kis koromban belevitt a jóba,
-azóta ki nem esik a kamera a kezemből. -Lenyűgöző.
Jól van.
Minden készen áll.
-És felvétel! -Ez annyira izgi!
Lehet, hogy még nem ért haza.
Igen, hát...
Sokszor csak ülünk és várunk.
Carroll utcai állomás
Ideértünk! Alig várom, hogy elújságolhassam Jennifernek!
Nagyon érdekes.
Mennyi ember! Nem is gondoltam volna.
Oké. Erre kell menni.
Igazából arra kell menni.
Már bocs, de látod ezt a papírt a kezemben?
Térképnek hívják, és eszerint
-Mr. Walker háza arra van. -Oké.
Hát, először is...
Tessék! Másodszor pedig, arra van.
Már jártam erre.
Nézd! Hazaért.
Imádom ezt a fitneszkazit!
Magadnál vagy? Lehet, hogy egy gyilkost nézünk.
Mintha kirakati bábu lennék.
Inkább egy udvari bolond.
Elnézést, uram.
Ez a kabát nem pont olyan volt,
mint amilyet Mr. Walker hordott?
Nem tudom. Nem figyeltem.
Tutira Mr. Walker kabátja volt.
Nem hiszem, hogy egy városban sokan hordanak ugyanolyan ocsmány zöld csuhát.
Az év elején
elmentem Mr. Walkerhez a régi számítógépéért. Nekem adta.
Itt is vagyunk.
Jó, majd később hívlak.
-Atyaég, oda nézz! -Ez Miss Stern.
Nem tudom elhinni,
hogy a 14. utcától délebbre merészkedett.
Én is ugyanígy csodálkozom rajtad.
Mit keres Miss Stern Mr. Walkernél?
Egy pillanat!
Az eltűnés előtti napon hallottam közöttük egy fura beszélgetést.
-És? -És ez kicsit gyanús.
Mi olyan gyanús ebben?
Nem tudom. Csak úgy megjegyeztem.
Nézzünk be Mr. Walkerhez!
Bemenjünk?
Hát, idáig már eljöttünk, nemde?
Mintha nemrég még itthon lett volna.
Nagyon tetszik nekem ez a nyomozgatás.
Szerintem egész jól csinálom.
Na most már félek. Tiplizzünk!
Még csak most jöttünk. Egy kicsit nézzünk szét!
Jól van.
Nézd csak! "NP".
Vajon minek a rövidítése?
Gabe, nézd! Gabe!
Ez meg ki?
Mr. Goldblum?
Meany nyomozó vagyok.
Ti pedig magánlaksértést követtetek el.
Tudjátok, hogy az törvénytelen?
-Nem, uram. -Nem tudtuk. Egyáltalán nem.
Pedig az. Szóval, kik vagytok, és mit kerestek itt?
Én Lexy Gold vagyok, ő pedig Jack Downey.
Mr. Walker tanítványai vagyunk.
Életben van a tanár úr?
Ez a rendőrségre tartozik,
de ha bármit tudtok az eltűnéséről,
javaslom, hogy mondjátok el!
Semmit nem tudunk, uram.
Teljesen biztos vagy benne?
Persze, teljesen biztosak vagyunk benne.
Meg tudná mondani, mennyi az idő?
Persze, fél 4 van.
Mióta csinálja ezt? Mármint a rendőrködést.
Jól hallottam, fél 4-et mondott? A végén még elkésünk a vacsoráról.
Kicsit korán van még vacsorázni, Jack.
Tudta, hogy a nagyobb étkezéseket érdemes korábbra időzíteni?
-Jót tesz az emésztésnek. -Nem. Ezt nem tudtam.
Az van, hogy a város másik végén lakunk...
Szóval mennünk kell.
Akkor majd még találkozunk, nyomozó.
Igen. Mennünk kell. Viszlát!
Mondd, te teljesen megőrültél?
Még sose láttalak ilyennek. Beijedtél, ugye?
Nem, csak nem akarok felbosszantani egy nyomozót. Kicsit furának tűnt.
-Mert nem is volt nyomozó. -Micsoda? Ezt meg honnan veszed?
Onnan, hogy egy New York-i nyomozónak tuti nem telik
platinaórára, Pamoni öltönyre és aligátorbőr-cipőre.
De egy magánnyomozónak lehetnek gazdag ügyfelei
és rengeteg pénze, főleg New Yorkban.
Talán igen, talán nem.
Amúgy hogy tudsz kiszúrni egy Pamoni öltönyt ilyen messziről?
A koppintást egy kilométerről is kiszúrom.
És ez eredeti volt. Az óra is. Csúcsminőség.
Finom platina, 18 karátos aranyberakással, gyöngyházmutatókkal,
amin két külön időzónát is be lehet állítani.
Sikkesebb nem is lehetne. Sok mindenre megtanít a New York-i élet.
Ki gondolta volna, hogy a sikkes cuccok iránti beteges rajongásod
-még hasznunkra is válhat? -Ezt bóknak veszem.
Szerinted lehet, hogy Miss Stern és ez a Meany
valamit elsumákolnak?
Nem tudom, de jobb, ha utánanézünk.
Jó ötlet. Menjünk vissza hozzám!
Inkább menjünk hozzám! Épp itt lakom.
Te Brooklynban élsz? Miért nem mondtad?
Senki nem kérdezte. A Millingtonosokról mindenki azt hiszi,
hogy van saját portásuk, nyaralójuk meg ilyesmi.
De nekünk nincs. Én ösztöndíjas vagyok.
Tényleg?
Üdv, Mrs. Jenrette!
-Szia, Jack! -Igen, tényleg.
Figyelj, Brooklyn nem a puccos keleti part.
De szeretek itt élni. Mindenki jó fej.
Fogadok, te nem is ismered a szomszédaidat.
Nekünk nincsenek szomszédaink. Miénk az egész emelet.
Egyszer találkoztam az alsó szomszédokkal, amikor túltöltöttem a kádat.
Szóval túltöltötted a kádat. Na jó, gyere!
Szia, anya! Hazaértem!
Szia!
Mit keres itthon az anyukád munkaidőben?
Nővér a sürgősségi osztályon.
Éjszakásban dolgozik, nappal pedig itthon van.
Értem.
Valaminek mesés illata van.
Igen, anya nagyon jól főz.
-Ő szokott főzni? -Aha. Gyere!
-Szia! -Szia, anya!
Ő itt Lexy, egy barát a suliból.
Szia, Lexy! Nagyon örvendek!
Részemről a szerencse.
Késésben vagyok, Jack. Elmosogatnál majd később?
Persze, anya.
Kértek citromos sütit?
-Nagyon finom. -Köszönöm.
Na és min ügyködtök?
-Csak egy... -Egy iskolai projekten.
Igen, egy iskolai projekten. Odafent leszünk.
Jól van.
-Oké. -Örülök, hogy megismertelek, Lexy.
Én is.
Ő a bátyám.
-Van egy bátyád? -Igen, Toddnak hívják.
-És itt él veletek? -Nem.
-Akkor hol van? -A seregben.
Tényleg?
Aha. Hawaiin állomásozik.
Az olyan csodás hely! Élek-halok a Grand Makikiért.
Ott volt életem legjobb arcpakolása.
Neked melyik a kedvenc szigeted?
Nem tudom. Még sose jártam Hawaiin.
Mielőtt Todd elment, együtt voltunk ebben a szobában.
-Biztos hiányzik neked. -Igen, hiányzik.
És hol van az apukád?
Ő néhány éve meghalt.
Te jó ég! Úgy sajnálom, Jack!
Semmi baj. Sokáig betegeskedett,
de gondoskodtunk róla.
Nagyon nehéz lehetett.
Nem volt annyira vészes.
Szerettem az apámat.
Na, akkor utánanézzünk Meanynek?
Gyere!
Mi ez a sok díj?
Szeretek bowlingozni.
Tényleg olyan cipőt kell felvenni, ami máson is volt?
A jobbaknak saját cipője van.
Szerintem saját zoknijuk és alsógatyájuk is van.
De ahhoz már nagyon profinak kell lenni.
Ez az a gép, amit Mr. Walkertől kaptál?
Már értem. Szinte őskövület.
New York-i Magánnyomozók Lajstroma
Úgy tűnik, Charles Meany
képesített New York-i magánnyomozó.
Több Charles Meany is lehet,
de az is lehet, hogy hazudott.
Vagy pont vele találkoztunk ma.
Lehet.
1 ÚJ ÜZENET
-Ez lehetetlen. -Micsoda?
Kaptam egy e-mailt.
Ez tényleg meglepő, de neked is lehetnek barátaid.
Na és ki küldte?
Mr. Walker.
Micsoda? Várj csak! Ez meg mi?
Az ajánlólevél, amit megígért.
Az iskolai ösztöndíjam megújításához kell.
Ez nagyon furcsa. A levél keltezése négy nappal ezelőtti,
de csak tegnap küldték el.
Hogyan tud egy halott ember e-mailt küldeni?
-Eszembe jutott valami, Lexy. -Micsoda?
-Ugyebár ez Mr. Walker gépe volt. -Igen.
A LICENC TULAJDONOSA: NICHOLAS PETROSSIAN
Nézd csak! "Nicholas Petrossian." NP.
Ez a monogram volt az aktatáskán, amit a tanár úr lakásán láttunk.
Lexy azt írja, hogy menjünk vissza hozzá.
Pedig Miss Dawson megfigyelése már épp kezdett izgalmas lenni.
Bekapcsolva hagyom a kamerát, hogy később visszanézhessük.
Hátha történik valami.
Szóval Mr. Walker igazi neve Nicholas Petrossian?
Nem csoda, hogy megváltoztatta a nevét.
-Szerintetek én is megváltoztathatom? -Miért is ne?
Oké, akkor beszéljük meg a mai fejleményeket!
Mi láttuk, ahogy Miss Stern kilép Mr. Walker...
Vagyis Petrossian brooklyni lakásából,
ahol egy gyanús nyomozó állítása szerint "épp nyomozott".
Mr. Goldblum elhagyta Miss Dawson lakását.
És egy brooklyni hajléktalan Mr. Walker kabátját viselte.
Ez annyira hátborzongató! És Miss Stern mit viselt?
Nehéz megmondani.
Már bocs, de kit érdekel?
-Folytathatnánk? -Jól van.
-Folytasd csak! -Oké.
Nem tudjuk, hogy Miss Stern mit keresett Mr. Walker lakásán.
Ne feledjük, hogy az eltűnés előtt veszekedett Mr. Walkerrel!
-Igen. -Nagyon gyanús.
A számból vetted ki a szót, Jen. Aztán itt volt ez a nyomozó...
Vele mi a baj?
Konkrétan semmi. Csak valahogy para volt,
és nyomozóhoz képest túl jól öltözött.
Cameron Diaz is túl jól öltözött a Charlie angyalaiban.
Jen!
Jól van. Szóval akkor úgy tűnik, hogy Mr. Goldblum valahogy...
Összegabalyodott Miss Dawsonnal?
De Mr. Walker csak tegnap törte össze a szívét.
-És meg is fenyegette. -Szaftos téma, nem?
Talán Mr. Goldblum és Miss Dawson együtt szabadultak meg Mr. Walkertől.
De mi lehetett az indítékuk? Csak átment Miss Dawsonhoz...
Aztán ölelkeztek.
Akkor féltékenység.
És mi a magyarázat a hajléktalanra?
Nem tudom, de tuti, hogy New York Cityben
nincs még egy ilyen ocsmány ballonkabát.
Lehet, hogy találta valahol.
-Ilyen nincs! -Mit találtál, Jack?
Rákerestem a Nicholas Petrossian névre,
és ezt dobta ki az Arizonai Figyelő.
"A bankár Nicholas Petrossian rejtélyes körülmények között eltűnt,
"a bizonyítékok alapján lehet, hogy meghalt.
"Csalással és sikkasztással vádolják."
"Petrossian egyetlen élő rokona az anyja, aki Brighton Beachen él."
Nézzünk el hozzá!
Oké. Megszerzem a címét.
Látnod kellett volna a rucimat! Állati dögös volt, mindenki engem bámult.
Cuki fekete háromnegyedes nadrág,
leopárdmintás póló és vastag talpú cipő volt rajtam...
Lehet, hogy mindvégig alábecsültem Jacket.
Sokkal érdekesebb srác, mint gondoltam.
Nehéz lehet ilyen messze suliba járnia.
Főleg, hogy a bátyja nem él velük, és az apja is...
El se tudom képzelni, én mihez kezdenék apu nélkül. De az anyukája nagyon édi.
Olyan klasszikus Mary Jane stílusú, vastag talpú,
tépőzáras és szögletes sarkú cipő. Egyszerű Prada utánzat.
Állandóan egyedül van. Vajon ki lehet a legjobb barátja?
Nagyon szeretek Jackkel lenni.
Atyaég! Hogy juthat ilyesmi az eszembe?
-Megvan. -Mi?
Mrs. Petrossian címe.
Komolyan? Hogy szerezted meg?
Bevetettem a brooklyni józan paraszti észt. Telefonkönyv.
-Na ne! -De igen.
Egyszerű, mint az egyszeregy.
Suli után menjünk el hozzá!
-Oké. -Jól van.
-Tudtam. -Micsodát?
Ugyan, Jen! Szerintem működhet.
-Vagy már működik is. -Miről beszélsz?
Fülig belezúgtál Jackbe. Valld be!
Az lesz az.
De édi! Még saját kútja is van.
Elnézést a zavarásért, asszonyom.
Egy bizonyos Nicholas Petrossian édesanyját keressük.
Itt nem lakik senki, akit így hívnak.
Gondolkozzon egy picit, kérem! Hátha eszébe jut valami.
Sajnálom.
-Engedd be őket! -Miért engedném?
-Nem lesz baj, anya. -Ne csináld már!
Mr. Walker!
Gyertek be!
Kértek valamit? Az angolna fenséges.
Egészen friss. Reggel még úszkált.
Nem kérek, köszönöm.
Én nemrég ettem.
Jól van.
Kösz, anya.
Nagyon szép a medálja.
Köszönöm, drága.
Sok-sok éve vettem egy renói bolhapiacon.
Abból az aprópénzből, amit játékgépen nyertem.
Hihetetlen, hogy életben van, Mr. Walker.
Már a legrosszabbra gondoltunk.
Mi történt, tanár úr?
Hát, ez elég bonyolult.
Én megpróbáltam lebeszélni róla,
de olyan konok, mint az apja volt.
Hadd ne kezdjem el sorolni!
-Kösz, anya. -Nincs mit.
Mesélne a csalásról és a sikkasztásról,
amivel '87-ben megvádolták? Kicsit utánanéztünk.
Nem vagyok meglepve. Mindig is vágott az eszetek.
De nem vagyok bűnös. Rám húzták a vizes lepedőt.
Meséld csak el!
Még a 80-as években, mikor fiatal voltam, bankárként kerestem a kenyerem Arizonában.
Keményen dolgoztam, és szépen haladtam felfelé a ranglétrán.
Épp akkoriban szereztem egy nagy és fontos ügyfelet,
és akkor mindenki felfigyelt rám, különösen Granville.
Nagyon jól ment a szekér.
Uraim!
Ki az a Granville?
Ő volt a főnököm.
Én sose kedveltem.
Anya, kérlek!
Állati!
De a siker nem tartott sokáig.
Ugyanis ezután nem sokkal
valaki elemelt 10 millió dollárt arról a számláról,
aztán elhelyezte egy külföldi számlán, ráadásul mindezt az én nevemben.
Engem vádoltak a lopás miatt.
Miért nem vette ki a pénzt, és fordult a rendőrséghez?
Egyből ezzel próbálkoztam, de addigra már üres volt a számla.
És nem nyomozott utána, hogy ki tehette?
Nem. Rengetegen hozzáférhettek a számlához.
És a pénz? Az hova tűnt?
Gőzöm sincs. Bárcsak tudnám!
Hogyan tud 10 millió dollár csak úgy felszívódni?
Tudtam, hogy hamarosan felbukkannak a zsaruk, ezért megléptem,
de valaki hónapokon át követett,
fenyegető üzeneteket küldözgetett,
és azzal gyanúsított, hogy levettem a pénzt a külföldi számláról.
Bárki is tette,
egy nap majd jól ellátom a baját.
Azt is megbánja majd, hogy megszületett.
Az egész olyan volt, mint egy rémálom.
Szélsőséges megoldáshoz kellett folyamodnom, és megrendeztem a halálomat,
hogy lerázzam az üldözőmet.
Így lett Nicholas Petrossiannak kaput.
És létrehozott egy új személyazonosságot.
Igen. Orlando Walker egy tanár volt,
aki egy évvel azelőtt halt meg, hogy ideköltöztem.
Amikor átvettem a személyazonosságát, én is tanár lettem.
És imádtam tanár lenni. Újra nyugodt életet éltem.
Minden újra normális lett.
-Aztán megismertem Miss Dawsont. -Ő egy igazi tünemény.
-Az tojássaláta? -Az rozskenyér?
A kedvencem!
Reménytelenül beleszerettem. És minden nagyszerűen alakult,
amíg Lexy cikke meg nem jelent.
Te jó ég! Az én fényképem miatt bukkantak magára.
Úgy sajnálom, Mr. Walker! Sosem akartam ártani magának.
Tudom, Lexy.
Mindenesetre ma délután úgy éreztem, hogy valaki követ,
és hazaérve ezt az üzenetet találtam.
Az eső miatt elmosódott a tinta,
ezért nehéz elolvasni.
"Tudom, ki vagy.
"A pálma alatt...
"A... hotel lobbijában szombaton... délután 2-kor.
"Fizess! Ha nem fizetsz, a kis barátnőd fog megfizetni."
Szóval megzsarolták, Mr. Walker.
Azt írja, hogy szombat délután 2-kor menjen el az egyik hotelba.
Különben Miss Dawsonnak baja esik.
Ki kell derítenem, hogy melyik hotelről van szó.
-Tudja, hogy ki írta? -Ugyanaz, aki régen besározott.
Amíg meg nem találjuk a rejtélyes embert, mindenkire gyanakvással kell tekintenünk.
Ha kiderítjük, hogy melyik hotelről van szó,
-akkor megvan az emberünk. -Nekem is ott kell lennem,
hogy Miss Dawsonnak ne essen baja.
Előbb-utóbb ki kell mozdulnia itthonról, Mr. Walker.
Különben hogyan vehetné feleségül Miss Dawsont?
-Hát igen, nagyon szívesen elvenném. -Milyen édi!
Derítsük ki, melyik hotelről van szó,
aztán maga lehet a csali!
Te meg mit keresel itt?
Itt élek, te ügyefogyott. Mármint, kérhetnék tőled egy percet?
Megöl a kíváncsiság. Mi kéne?
Mivel végtelenül kedves vagyok, úgy döntöttem, hogy beavatlak.
Gyere!
Rögzített valamit?
Csak a nagy semmit.
Akkor munkára!
"Tudom, ki vagy. A pálma alatt várlak
"a Fairmark hotel lobbijában, szombaton délután 2-kor."
-Szóval a Fairmark! -Ez az!
-Odabent vagytok, gyerekek? -Apu!
Mi folyik itt?
-Szia, apu! -Mr. Gold!
Mi járatban, srácok?
-Csak egy új táncot gyakorlunk. -Igen.
A jobb lábaddal előre, Taylor, ne a bal lábaddal!
-Olyan gyagya vagy! -Te vagy az.
Jól van, akkor én megyek,
készülök a holnapi munkára.
-Szia, apu! -Szeretünk!
Jól van, szóljunk Mr. Walkernek!
Nincs más dolgunk, mint holnap délután 2-re a Fairmark hotelba menni.
Szia, apu! Viszlát, apu!
-Várj csak, szívem! -Igen?
Aggasztó fejleményeket írtak Mr. Walkerrel kapcsolatban.
"A rendőrség ma bejelentette, hogy az eltűnt tanárt,
"Orlando Walkert sikkasztás miatt 1987 óta körözik.
"A rendőrség szóvivője szerint
"Walker súlyos börtönbüntetésre számíthat.
"Busás nyomravezetői díjat adunk minden információért
"Mr. Walker hollétével kapcsolatban."
-Te jó ég! -Sajnálom, szívem.
Ne a borítója alapján ítéld meg a könyvet!
És mit írnak, jelentkezett már valaki?
Nem, úgy tűnik, még nem akadtak a nyomára.
Oltári! Mármint, oltári nagy késésben vagyok. Mennem kell, apu.
-Legyen szép napod, apu! Szia, Gilda! -Szia, kedveském!
-Lexy! -Igen?
Gondoltam, jól jön pár adóvevő.
Ezt nektek szereztem.
Remek ötlet, de biztos nem gond?
Szükségetek lehet rá.
Köszi.
Sok szerencsét!
Lehet, hogy mégis megtartalak.
Szia!
Mindenki kész?
KONFERENCIA A HAJLÉKTALANHELYZETRŐL
Azok a kölykök biztos valami rosszban sántikálnak.
Egész jól néz ki.
Állj le, Gabe!
Két óra van! El tudjátok hinni? Két óra!
Jól van, mindenki a helyére!
Jaj, ne! Mit művel Miss Dawson? Írtam neki, hogy húzza meg magát,
biztos félreértette az üzenetet.
Eszébe ne jusson, Mr. Walker!
Ott van Mr. Goldblum!
Micsoda?
Vagy mégse.
Ez az a hajléktalan, aki Mr. Walker kabátját hordja.
És nézzétek! Ez Mrs. P?
Ez meg Miss Stern!
Mr. Goldblummal találkozik?
Össze vagyok zavarodva.
Na jó, belecsöppentünk valami új kandi kamerás tévéműsorba?
Lexy!
Nem érdekel a nyomravezetői díj. Ez kész őrültek háza.
-Lexy! -Mi van?
Meany!
Petrossian!
Granville!
El sem hiszem, hogy maga az. Mindez a maga műve? De miért?
Én voltam a legjobb alkalmazottja! A legjobb üzletkötője!
Mindig is tudtam, hogy valójában nem haltál meg.
Maga tönkretette az életemet. Gyakorlatilag halott vagyok.
Azt kell mondjam, hogy egy halotthoz képest
kifejezetten jól nézel ki.
Persze, a menekülés a boldog élet titka. Maga felültetett!
Még szép, öreg barátom.
Annyira naiv vagy!
Ne nehezítsd meg a saját dolgodat!
Add ide!
Nincs nálam a pénz.
Tudom, hogy nincs nálad a pénz, te barom.
Csak add ide, ami engem illet!
Ne dőljön be neki, Mr. Walker!
Húzza csőbe!
Azt akarom, hogy hagyjon békén, ezért most azonnal odaadom a felét.
A felét.
A felét?
Miről beszélsz, te barom?
Ki küldött?
-Jól van? -Igen, csak a bokám ment ki.
Ne hagyjátok meglógni!
Oké, ti menjetek fel, én Jackkel lemegyek.
Mi a...
Ott van! Siessünk!
Vigyázz!
Lépjünk olajra!
Jack! Beakadtam!
Jack!
Gyere!
Köszi, Jack.
Gyere!
Merre menjünk?
NŐI ÖLTÖZŐ FAIRMARK HOTEL ÉS GYÓGYFÜRDŐ
Itt várj meg, Jack!
Hahó?
Istenem! Miss Dawson! Jól van?
Ez aztán a kozmetikai vészhelyzet!
Kaptam egy exkluzív meghívót
egy ingyenes napra ide a fürdőbe, és ez lett a vége.
Hát hová fajul ez a világ?
Te mit keresel itt?
Ez egy hosszú történet.
-Kezdjük azzal, hogy Mr. Walker még él. -Tessék?
El fogja dobni az agyát, ha mindent elmesélek,
de azzal még várnunk kell.
Először el kell kapnunk Granville-t.
Ő az a fickó, aki magának elküldte azt a szipi-szupi meghívót.
Miss Dawson!
Sajnálom, hogy csak így itt hagyom, de mennem kell.
Jól van?
Hölgyeim és uraim, egy kis figyelmet kérnék!
Figyelmet kérek!
Köszönöm.
Szeretnék bemutatni önöknek egy olyan embert,
aki az elmúlt négy hétben
titokban hajléktalannak álcázta magát, és így élt Brooklyn utcáin.
Ez az ember ma azért jött el hozzánk, hogy elmesélje a történetét.
Hölgyeim és uraim, a városi tanács tagja, Gary Eikare!
Szép volt, Gary!
Büszkén állíthatom,
hogy olyan emberként állok önök előtt,
aki egy kicsit belekóstolt az utcáinkon tomboló szegénységbe.
Látják ezt a régi kabátot?
Egyes emberek számára egy kabát csupán egy kiegészítő,
egy divatos ruhadarab.
De másoknak egy kabát
jelentheti az otthont.
A túlélés eszközét.
Ez az ocsmány, ósdi kabát
gyakorlatilag az egyetlen jótétemény,
amelyben az elmúlt hónap során részesültem.
Egy ember szó szerint azért vette le, hogy engem melegen tartson a kabátjával.
Szép volt!
Az a rongy, mint otthon? Még sose gondoltam rá így.
Egy csecsemőnek minden új.
Gyere!
Lexy!
-Asszonyom? -Egy hideg italt, garçon!
Máris hozom.
-Mr. Walker! -Láttad Miss Dawsont?
Ott van.
Szia!
Hát nem ennivalóak?
Elvesztettük.
-Micsoda? -Mi folyik itt?
Üdv! Csak a nagyival teázgatunk.
Gyertek!
Nagyi! Hozhatok egy italt?
Köszönöm, drágám.
Üdv!
Nem juthatott messzire.
Mindenki nyugodjon meg!
Várjunk csak! Van egy ötletem.
Jack, ott van!
Menj! Kapd el gyorsan!
Mi folyik itt? Hölgyek, táskákra vigyázni!
Megállj!
Granville Falco, aki Meany nyomozónak adta ki magát.
Mégis miféle álnév ez?
A neve pont annyit ért, mint ő maga.
Meglátjuk, tetszik-e neki a hűvösön!
Kiderült, hogy Miss Sternnek tetszett Mr. Walker,
és féltékeny lett Miss Dawsonra,
amikor meglátta a képet az újságban. Azért szaglászott a lakásán,
mert azt hitte, előle rejtőzködik.
Közben Miss Dawson visszautasította Mr. Goldblumot,
de szemmel láthatóan hamar szemet vetett Miss Sternre, és voilà!
Minden jó, ha a vége jó.
Mr. Walker anyukája nagyon boldog.
Hát nem édesek?
Már csak Mr. Walker jövőjét illetően van egy aprócska probléma.
Tuti, hogy Miss Dawson nem szeretne börtönkápolnában esküdni.
Mindenesetre Potter nyomozó határozottan jobban fest bajusz nélkül.
És végül persze itt van apu is.
Apu?
Évek óta várom ezt a pillanatot!
Túléltem két vesekövet és egy ülőidegzsábát,
de végre bilincsben láthatom!
Ha maga nem lenne, most az unokáimmal játszhatnék.
Ezennel letartóztatom rendőri iratok hamisításáért,
valamint sikkasztásért és csalásért.
Megérdemelte.
-Egyszer még elkaplak, Petrossian. -Magát is le kell tartóztatnom, uram.
Ugyanazokért a bűncselekményekért.
De ő a tettes! Ő kent rá mindent Mr. Walkerre.
A pénz eltűnt a svájci bankszámlájáról.
Ha maga ártatlan, Mr. Petrossian, akkor hová tűnt a pénz?
-Bárcsak tudnám! -Jaj, drágám!
Mrs. Petrossian, hol vette azt az ocsmány...
Mármint azt a rendkívül különleges brosst?
Miss Gold! Erre most aligha érünk rá.
Sajnálom, de ez nagyon fontos.
Hogy ezt? Lássuk csak!
Azóta megvan, hogy Reagan volt az elnök.
Igazából találtam.
Elmentem a bankba, mert a fiammal együtt akartunk ebédelni.
Aztán a földön megláttam egy papírzacskót, és felvettem.
És benne találtam a legcsodálatosabb ékszert,
amit valaha láttam.
Szavamra, a bolhapiacon akár 25 dollárt is adnának érte.
Nézd csak, mit találtam!
Azt hittük, hogy valamelyik bankáré volt.
De szegény fiamnak másnap már menekülnie kellett.
És végül nem sikerült megtalálni a tulajdonosát.
Ez kié lehet?
Emberek, bemutatom a nagyon ritka kanári gyémántot.
Olyan ritka, hogy az egész világon
kevesebb mint 30 hitelesített példány létezik belőle.
Pompás színét, egyedülálló formáját és hibátlan állapotát tekintve
megérhet körülbelül...
tízmillió dollárt.
Ez csodálatos!
Szerintem Meany... Vagyis Granville
felvette a pénzt a svájci bankszámláról.
Eleve azért tette oda, hogy felvehesse.
Azután pedig a gyémántba fektette a pénzt.
Azt hittem, hogy te loptad el, Petrossian.
Először betettem egy széfbe,
de aztán elvesztettem.
-Add vissza! -Vigyék innen!
Add vissza! Az az enyém!
Ez nem igazságos!
Add vissza! Az enyém!
Te egy zseni vagy, Lexy.
Az agyad melyik részében tárolod az ilyen információkat?
Az ékszertárban.
A HIÁNYZÓ TANÁR PÓTOLHATATLAN
Láttad a reggeli újságot?
Igen.
Címlapra kerültél.
Az bizony a te neved.
Igen. Észveszejtő!
Akár te is lehetnél az egyik pályaválasztási előadó.
Újságíróként.
Vagy akár nyomozóként.
Apám szerint a kettő valahol ugyanaz.
Orlandóval szeretnénk megköszönni, amit értünk tettél.
A rendőrség lezárta a nyomozást,
és Orlando immár szabad ember.
Ez csodálatos!
Tudja, Miss Dawson, csak megfogadtam az apám tanácsát.
Kemény munkával, képzelőerővel és egy kis szerencsével
bármit elérhetünk.
Akár apádat is elhívhatnád vendégelőadónak.
Nagyszerű ötlet!
Most mennem kell.
Orlandóval találkozok. Valamit kérdezni akar tőlem.
Rendben, akkor majd később találkozunk. Viszlát!
Istenem!
Üdv!
Helló!
Üdv mindenkinek!
Köszönöm.
Végre lesznek unokáim!
Mrs. P. dalmatamintás ruhája állati.
Igen. Kutya jó választás.
Velük megy a nászútra?
Viszlát!
Köszönjük! Viszlát!
Szia, Gabe! Sajnálom, hogy Diane előtted tudósított a sztoriról.
Nem baj, a Geraldo felkért munkatársnak.
Na mesélj, mi a titkod?
Micsoda?
Ugyan! Hogyhogy mindig mindenről tudsz?
Gabe!
Figyelj, nincs semmi titok.
Csak egy kicsit ügyeskedni kell.
Szia, Jack!
Hallottam, hogy megújították az ösztöndíjadat. Gratulálok!
-Szia, Jen! -Szia!
Köszi. Már nagyon várom, hogy visszatérhessek a Millingtonba.
Részben miattad.
Hát, nem kellett volna ezt mondanod,
de ha már kimondtad...
Nagyon ügyesen megoldottad az ügyet, Lexy.
Büszke lehetsz magadra.
Nagyon fontos dolgot tanultam tőled, Jack.
Nem minden az, aminek látszik.
És ez jó. Ettől lesz érdekes az élet.
Csak nem egy új papírtáska-divatot akarsz teremteni?
Ne butáskodj, Jack! Csak vásárolni voltam.
Persze.
Ez a tiéd.
Egy retró boltban találtam, és kicsit átalakíttattam.
Köszönöm. Tetszik.
Gondoltam, egyszer elmehetnénk bowlingozni.
Még mit nem!
Dehogynem, oltári lenne. Alig várom!
Szóval felvennél egy olyan cipőt, ami korábban máson is volt?
Mármint használt?
Szerintem nem halok bele, skacok.
Megőrültél, Lexy?
Gőzöd sincs, hogy ki vette fel előtted.
Az a szó, hogy "gomba", mond neked valamit?
Ne már, Jen! Annyira azért nem vagyok finnyás. És te sem.
Szállj le a földre!
New York a világ legkirályabb városa.
Itt mindenből van egy kicsi.
Legyen az rejtély, cselszövés vagy jó barátok, itt minden megvan.
De ha valamit mégse találnál, akkor nem kell mást tenned, csak...
Nyomozz egy kicsit!
A feliratot fordította: Vécsey Ádám